ইসরায়েল ফুটবল অ্যাসোসিয়েশন
ইসরায়েল ফুটবল অ্যাসোসিয়েশন (হিব্রু ভাষায়: ההתאחדות לכדורגל בישראל‎, HaHit'aḥdut leKaduregel beIsrael, ইংরেজি: Israel Football Association; এছাড়াও সংক্ষেপে আইএফএ নামে পরিচিত) হচ্ছে ইসরায়েলের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালের ১৪ই আগস্ট তারিখে ফিলিস্তিন ফুটবল অ্যাসোসিয়েশন প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬৬ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ইসরায়েলের রামাত গানে অবস্থিত। এই সংস্থাটি ইসরায়েলের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইসরায়েলি প্রিমিয়ার লীগ, ইসরায়েলি রাজ্য কাপ এবং ইসরায়েলি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে ইসরায়েল ফুটবল অ্যাসোসিয়েশনের সভাপতির দায়িত্ব পালন করছেন ওরেন হাসোন এবং সাধারণ সম্পাদকের দায়িত্ব পালন করছেন রতেম কামের।